Mitjançant el Decret 279/1994, de 4 de novembre, es va aprovar la integració de l'Administració de la Generalitat de Catalunya en el Consorci Centre de Recerca en Economia Internacional (CREI) i se'n van aprovar els Estatuts i, per mitjà del Decret 189/2001, de 10 de juliol, i del Decret 88/2002, de 5 de març, es van aprovar successivament diverses modificacions dels Estatuts d'aquest Consorci.
El Consorci Centre de Recerca en Economia Internacional (CREI) està integrat per l'Administració de la Generalitat de Catalunya i per la Universitat Pompeu Fabra i té per objecte l'estudi sobre la política econòmica i el desenvolupament internacionals.
Mitjançant aquest Acord, els Estatuts del CREI s'adeqüen a la Llei 27/2013, de 27 de desembre, de racionalització i sostenibilitat de l'Administració local i, específicament, al nou règim jurídic dels consorcis que s'hi preveu a través de la disposició addicional vintena que s'afegeix a la Llei 30/1992, de 26 de novembre, de règim jurídic de les administracions públiques i del procediment administratiu comú.
El CREI s'adscriu a la Generalitat de Catalunya i es regeix pel règim pressupostari, de comptabilitat i de control aplicable a la Generalitat de Catalunya, tenint en compte el règim jurídic específic aplicable als centres de recerca de Catalunya (centres CERCA) per raó del seu règim d'autonomia i el règim específic que afecta el seu personal, en concret, la Llei 14/2001, d'1 de juny, de la ciència, la tecnologia i la innovació i la Llei 7/2011, de 27 de juliol, de mesures fiscals i financeres i altra normativa específica aplicable als centres de recerca.
Els Estatuts també s'ajusten a la Llei 15/2014, de 16 de setembre, de racionalització del sector públic i altres mesures de reforma administrativa en relació amb el dret de separació del Consorci i la seva dissolució i liquidació.
Així mateix, s'introdueixen altres modificacions per raó d'oportunitat i també pel que fa a actualització de referències a departaments de la Generalitat de Catalunya i a l'eliminació de disposicions que no s'ajusten a la normativa vigent actualment.
Atès el que disposa l'article 115 de la Llei 26/2010, del 3 d'agost, de règim jurídic i de procediment de les administracions públiques de Catalunya i l'article 26.o) de la Llei 13/2008, del 5 de novembre, de la presidència de la Generalitat i del Govern;
Vist l'Acord del Govern de 10 de juliol de 2012, pel qual s'aproven criteris per a la creació, la modificació i la supressió d'entitats participades per la Generalitat, per a la presa de participació i la desvinculació d'entitats existents i per a la tramitació de determinades propostes d'acord del Govern relatives a fundacions;
Per tot això, a proposta del conseller d'Economia i Coneixement, el Govern
–1 Aprovar la modificació dels Estatus del Consorci Centre de Recerca en Economia Internacional (CREI) i el seu text íntegre, que figura a l'annex d'aquest Acord.
–2 Els Estatuts que consten a l'annex d'aquest Acord, substitueixen el text dels Estatuts publicats pel Decret 279/1994, de 4 de novembre, que van ser modificats pel Decret 189/2001, de 10 de juliol i pel Decret 88/2002, de 5 de març.
–3 Disposar la publicació d'aquest Acord al Diari Oficial de la Generalitat de Catalunya.
Barcelona, 28 de juliol de 2015
L'Administració de la Generalitat de Catalunya i la Universitat Pompeu Fabra constitueixen un consorci que té les finalitats següents:
a) Estudis sobre política econòmica internacional i desenvolupament.
b) L'establiment de col·laboracions internacionals amb altres centres amb especialització semblant
c) La formació d'especialistes en les àrees esmentades.
d) El desenvolupament i el tractament de bases de dades que facilitin el coneixement i l'estudi de l'economia internacional.
e) La publicació i difusió dels estudis.
L'acompliment d'aquestes finalitats s'articularà, principalment, amb el següent:
e) Col·laboració amb altres centres internacionals.
El consorci té la denominació de Centre de Recerca en Economia Internacional (CREI).
4.1 El Consorci, que té caràcter voluntari i indefinit, és una entitat de dret públic que es regeix per aquests Estatuts i supletòriament, per la legislació que li sigui aplicable.
4.2 El Consorci Centre de Recerca en Economia Internacional resta adscrit a l'Administració de la Generalitat de Catalunya i s'hi relaciona mitjançant el departament competent en matèria de recerca.
El CREI té la seva seu a Barcelona, al campus de la Universitat Pompeu Fabra, si bé pot desenvolupar les seves activitats en altres indrets.
Per acord del Consell Rector, se'n pot variar el domicili.
El CREI sol·licitarà a la Universitat Pompeu Fabra la seva adscripció com a institut universitari.
Un cop constituït el Consorci, l'admissió de nous membres es regeix pel que preveu l'article 13.2 d'aquests Estatuts.
8.1 El Centre de Recerca en Economia Internacional es regeix pels òrgans següents:
8.2 Es constituirà un consell assessor format per especialistes internacionals en l'àmbit econòmic, que actuarà d'òrgan consultiu del CREI.
9.1 El Consell Rector, òrgan superior del CREI, és format per:
El conseller del departament competent en matèria de recerca, o la persona en qui delegui, que en serà el president.
El rector de la Universitat Pompeu Fabra, o la persona en qui delegui, que en serà el vicepresident.
Fins a tres vocals designats pels titulars dels departaments de la Generalitat de Catalunya competents en matèria de recerca, d'economia i de presidència.
Fins a tres vocals designats per la Universitat Pompeu Fabra.
En el cas que s'incorporin altres entitats o institucions amb posterioritat a la constitució del Consorci, aquestes estaran representades amb un vocal al Consell Rector, si bé s'assegurarà que els percentatges de representació de la Generalitat i de la Universitat Pompeu Fabra en aquest òrgan siguin d'un mínim d'un terç per cadascuna, de conformitat amb el que acordin les entitats consorciades i el que estableixi la normativa vigent.
El director del CREI assistirà a les reunions del Consell Rector amb veu però sense vot.
a) Establir l'ordre del dia del Consell Rector.
b) Convocar, presidir, suspendre i aixecar les sessions, així com dirigir les deliberacions.
c) Representar judicialment i administrativament el Consorci; el president pot conferir manaments per a l'exercici de totes aquestes funcions.
9.3 La renovació dels membres del Consell Rector es farà d'acord amb la periodicitat pròpia de la institució a la qual representen i cessaran en les seves funcions, en tot cas, en extingir-se la condició per raó de la qual van ser nomenats.
Així mateix, podran ser revocats lliurement per l'autoritat o la institució competent.
9.4 Són atribucions del Consell Rector:
a) L'aprovació del programa global d'activitats i de l'informe de gestió.
b) L'aprovació del seu propi reglament de funcionament i dels reglaments de règim intern del Consorci.
c) L'aprovació del pressupost i la seva liquidació, així com els comptes anuals.
d) L'aprovació de la plantilla de personal.
e) La proposta d'admissió de nous membres al Consorci.
f) La proposta de modificació dels Estatuts.
g) La proposta de dissolució i liquidació del Consorci.
h) Els actes de disposició del patrimoni del Consorci.
k) La revisió i l'aprovació anual de l'inventari del patrimoni del Consorci.
l) L'aprovació o la proposta d'autorització de les operacions d'endeutament segons escaigui.
El Consell Rector és l'òrgan de contractació d'obres, béns i serveis del Consorci, si bé pot delegar en el director les facultats que es deriven d'aquesta potestat.
10.1 El director serà nomenat o contractat pel Consell Rector.
10.2 Són funcions del director:
a) Executar, publicar i fer complir els acords del Consell Rector.
c) Preparar els projectes de pressupost i del pla global d'activitats.
d) Formular els comptes anuals per a la seva posterior aprovació per part del Consell Rector.
e) Contractar el personal del Consorci en els termes establerts pel Consell Rector i exercir-ne la direcció.
g) Desenvolupar la gestió econòmica i ordenar els pagaments.
h) Realitzar totes les funcions que li siguin expressament encomanades o delegades pel Consell Rector.
11.1 El Consell assessor tindrà un nombre mínim de 10 vocals i un màxim de 20, que seran designats per meitat per les parts consorciades i nomenats pel president del Consorci.
11.2 Són funcions dels Consell assessor:
a) Informar sobre el pla global d'activitats.
c) Proposar acords de col·laboració amb altres centres i institucions amb finalitats comunes.
12.1 El Consell rector celebrarà sessions com a mínim una vegada l'any.
També es reunirà tots els cops que sigui convocat pel president o quan ho proposi la tercera part dels seus membres.
12.2 De cada sessió se n'estendrà l'acta corresponent.
12.3 Les convocatòries es faran per escrit, amb la corresponent ordre del dia, i seran notificades a cadascun dels membres amb una antelació mínima de 10 dies.
12.4 El temps mínim de convocatòria per a qualsevol sessió extraordinària serà de 48 hores.
13.1 Per adoptar acords és preceptiva, com a mínim, la presència de la meitat més un dels membres amb dret a vot.
Els acords seran adoptats per majoria simple dels membres del Consell Rector que es trobin presents en el moment de la votació, llevat d'aquelles matèries per a les quals aquests Estatuts disposin altres tipus de majories.
En cas d'empat decideix el vot de qualitat del president.
13.2 Cal el vot favorable de la majoria absoluta del nombre legal de membres del Consell Rector per a la validesa dels acords que s'adoptin sobre les matèries següents:
b) Integració o separació d'entitats en el Consorci.
e) Nomenament i separació del director.
El Consell Assessor es reunirà quan el convoqui el president del Consell Rector.
L'alteració substancial dels Estatuts que impliqui una modificació de la voluntat inicial requereix, a més, la ratificació per part de les institucions membres del Consorci.
El CREI és una entitat de dret públic amb personalitat jurídica plena per al compliment de les seves finalitats, i pot dur a terme actes d'administració i de disposició de béns, contractes i, en general, tots els actes necessaris per assolir els objectius establerts en aquests Estatuts.
Per efectuar operacions d'endeutament el CREI haurà d'obtenir l'autorització prèvia de les entitats consorciades.
El règim de contractació del Consorci i les adquisicions patrimonials estan subjectes al dret públic.
El règim patrimonial és el que estableix la normativa que regula el patrimoni de l'Administració de la Generalitat.
El règim jurídic aplicable al personal del Consorci és el de l'Administració de la Generalitat, sens perjudici de les especificitats que siguin d'aplicació derivades de la consideració del consorci com a centre CERCA, i, en el seu cas, també és d'aplicació el règim jurídic previst per al personal investigador.
L'aplicació d'aquest règim jurídic no implicarà en cap cas l'adquisició de la condició de personal al servei de l'Administració de la Generalitat.
El règim pressupostari i el règim comptable aplicables al Consorci són els que determina la normativa reguladora de les finances públiques de la Generalitat de Catalunya per a aquest tipus d'entitats, i també la normativa de desplegament que, en matèria de pressupostos i comptabilitat, s'aprovi en l'àmbit de l'Administració de la Generalitat de Catalunya, sens perjudici que si el centre de recerca té la categoria de centre CERCA, li sigui aplicable la normativa específica per a aquesta tipologia de centres, recollida al capítol IV del títol II de la Llei 7/2011, de 27 de juliol, de mesures fiscals i financeres.
Dins del termini previst a la normativa vigent, el director sotmetrà a estudi i aprovació del Consell Rector la liquidació del pressupost, els comptes de l'exercici precedent i la memòria de la gestió.
Per a l'acompliment dels seus objectius, el Consorci disposarà dels recursos següents:
a) La transferència que consigni en els seus pressupostos la Generalitat de Catalunya.
b) Les aportacions de la Universitat Pompeu Fabra, en forma principalment de locals, despeses de funcionament ordinari i dotació de personal acadèmic.
c) Si escau, les aportacions de les altres entitats consorciades.
d) Els rendiments de les activitats del Consorci.
e) Els productes del seu patrimoni.
f) Les subvencions, les donacions, els llegats i els ajuts de tot tipus amb què el Consorci sigui afavorit.
g) Qualsevol altra que pugui correspondre-li d'acord amb les lleis.
El CREI desenvoluparà la seva activitat segons un pla global d'activitats, la vigència del qual s'estendrà al període que s'indiqui, i elaborarà un pressupost anual.
El Consorci està subjecte al control extern de la Sindicatura de Comptes i, a nivell intern, resta subjecte a auditoria financera i de regularitat en el marc del control financer establert, per a aquest tipus d'entitats, a la normativa reguladora de les finances públiques de Catalunya, sota la responsabilitat de la Intervenció General de la Generalitat de Catalunya.
Separació i dissolució del Consorci
24.1 Els membres del Consorci se'n poden separar en qualsevol moment, amb un preavís d'un any, sense perjudici de la seva responsabilitat per les obligacions pendents de compliment.
24.2 L'exercici del dret de separació produeix la dissolució del Consorci, llevat que, en el cas que integressin el Consorci com a mínim tres institucions o entitats, la resta dels seus membres n'acordin la continuïtat i romanguin al Consorci, almenys dos ens públics pertanyents a administracions diferents.
24.3 Quan l'exercici del dret de separació no tingui com a efecte la dissolució del Consorci, s'aplicaran les regles previstes a l'article 13 de la Llei 15/2014, de 16 de setembre, de racionalització del sector públic i altres mesures de reforma administrativa o altra normativa que, en el seu cas, la pugui substituir.
25.1 El Consorci es dissoldrà per acord unànime de les entitats que l'integren o per impossibilitat legal o material de complir els seus objectius.
La dissolució del Consorci produeix la seva liquidació i extinció.
25.2 En l'acord de dissolució pres per l'òrgan de govern del Consorci, es designarà un liquidador i es determinarà la forma de procedir a la liquidació dels béns propis del Consorci i a la reversió de les obres o de les liquidacions existents.
25.3 Correspon al liquidador calcular la quota de liquidació de cada membre, d'acord amb els criteris següents: la quota de liquidació es calcula d'acord amb la participació de cadascun dels membres en el saldo resultant del patrimoni net després de la liquidació.
A aquest efecte, es té en compte el percentatge de les aportacions efectuades per cada membre del Consorci al seu fons patrimonial i el finançament concedit cada any.
25.4 El Consorci ha d'acordar les condicions del pagament de la quota de liquidació, si aquesta resulta positiva.
25.5 No obstant el que disposen els paràgrafs anteriors, les entitats consorciades poden acordar la cessió global d'actius i passius a una altra entitat jurídicament adequada amb la finalitat de mantenir la continuïtat de l'activitat i assolir els objectius del Consorci que es liquida.